Installasjon av Tesla-taksteinen vil starte hos kunder i USA i de kommende månedene, og selskapet vil begynne å levere internasjonalt så snart produksjonen når et tilstrekkelig høyt nivå.
– Solcelletaket koster mindre enn konvensjonelle tak fordi i de fleste tilfeller vil det til slutt betale for seg selv ved å redusere eller eliminere husets strømregning, skrev Tesla på sitt nettsted.
Solcelletakstein ser ut akkurat som vanlig takstein, men i tillegg produserer den fornybar strøm. I Norge, og flere andre land, finnes det allerede selskaper som tilbyr solcelletakstein, blant annet fra tyske Autarq, skriver E24.